युवा कार्यक्रम एवं खेल मंत्रालय
केंद्रीय युवा कार्यक्रम एवं खेल और सूचना एवं प्रसारण मंत्री श्री अनुराग सिंह ठाकुर कल रोपड़, पंजाब से युवा उत्सव-इंडिया@2047 का शुभारंभ करेंगे
पहले चरण में देशभर के 150 जिलों में युवा उत्सव आयोजित किया जाएगा
केंद्रीय युवा कार्यक्रम एवं खेल और सूचना एवं प्रसारण मंत्री श्री अनुराग सिंह ठाकुर 4 मार्च 2023 को पंजाब के रोपड़ से युवा उत्सव-इंडिया@2047 का शुभारंभ करेंगे। इस अवसर पर श्री अनुराग ठाकुर युवा उत्सव के डैशबोर्ड का भी शुभारंभ करेंगे।
युवा उत्सव 4 मार्च 2023 को एक साथ प्रतापगढ़ , हरिद्वार , धार और होशंगाबाद , हनुमानगढ़ , सरायकेला , कपूरथला , जलगांव , विजयवाड़ा , करीमनगर , पलक्कड़ , कुडालोर  में आयोजित किया जाएगा।
पहले चरण में 31 मार्च 2023 तक युवा शक्ति का उत्सव मनाने के लिए देशभर के 150 जिलों में युवा उत्सव आयोजित किया जाएगा।
युवा कार्यक्रम एवं खेल मंत्रालय अपने प्रमुख युवा संगठन नेहरू युवा केन्द्र संगठन  के माध्यम से देश भर के सभी जिलों में "युवा उत्सव- भारत@2047" कार्यक्रम आयोजित कर रहा है। युवा शक्ति का यह अखिल भारतीय उत्सव 3-स्तरीय है, जिसकी शुरुआत मार्च से जून 2023 तक एक दिवसीय जिला स्तरीय युवा उत्सव के साथ होगी। इस कार्यक्रम का पहला चरण वर्तमान वित्तीय वर्ष में 4 मार्च से 31 मार्च 2023 की अवधि के दौरान 150 जिलों में आयोजित होने वाला है।
पहले चरण में कार्यक्रमों की मेजबानी जिलों के स्कूलों और कॉलेजों द्वारा की जा रही है, जिसमें एनवाईकेएस से सम्बद्ध युवा स्वयंसेवकों और युवा क्लब के सदस्यों के अलावा पड़ोसी शैक्षणिक संस्थानों के व्यापक आधार वाले प्रतिभागी/आने वाले लोग शामिल हैं।
युवा कार्यक्रम एवं खेल मंत्रालय अपने प्रमुख युवा संगठन नेहरू युवा केंद्र संगठन  के माध्यम से देश भर के सभी जिलों में "युवा उत्सव- भारत @2047" कार्यक्रम आयोजित कर रहा है। युवा शक्ति का यह अखिल भारतीय उत्सव 3-स्तरीय प्रारूप का अनुसरण करता है, जिसकी शुरुआत मार्च से जून 2023 तक आयोजित होने वाले एक दिवसीय जिला स्तरीय युवा उत्सव से होगी। चालू वित्त वर्ष में इस कार्यक्रम का पहला चरण 4 मार्च से 31 मार्च 2023 की अवधि के दौरान 150 जिलों में आयोजित होने वाला है।
पहले चरण में कार्यक्रमों की मेजबानी जिलों के स्कूलों और कॉलेजों द्वारा की जा रही है, जिसमें एनवाईकेएस से संबद्ध युवा स्वयंसेवकों और युवा क्लब के सदस्यों के अलावा पड़ोसी शैक्षणिक संस्थानों के व्यापक आधार वाले प्रतिभागी/आने वाले लोग शामिल हैं।
जिला स्तर के विजेता राज्य स्तरीय युवा उत्सव में भाग लेंगे, जो राज्य की राजधानियों में अगस्त से सितम्बर 2023 के दौरान आयोजित होने वाला 2-दिवसीय कार्यक्रम है। सभी राज्य स्तरीय कार्यक्रमों के विजेता दिल्ली में अक्टूबर, 2023 के तीसरे/चौथे सप्ताह में आयोजित होने वाले राष्ट्रीय स्तर के युवा उत्सव में भाग लेंगे।
तीन स्तरों पर, युवा कलाकार, लेखक, फोटोग्राफर, वक्ता प्रतिस्पर्धा में शामिल होंगे और पारंपरिक कलाकार देश की समृद्ध सांस्कृतिक विरासत का प्रदर्शन करेंगे। युवा उत्सव का विषय होगा पंच प्रण:
• विकसित भारत का लक्ष्य,
• गुलामी या औपनिवेशिक मानसिकता के किसी भी निशान को हटाना,
• हमारी धरोहर और विरासत पर गर्व करें,
• एकता और एकजुटता, और
• नागरिकों में कर्तव्य की भावना।
युवा प्रतिभागी 5 संकल्पों  में निहित अमृत काल के दृष्टिकोण को सार्वजनिक विमर्श के केन्द्र में लायेंगे। “युवा शक्ति से जनभागीदारी” भारत@2047 की दिशा में देश की स्वतंत्रता की 75वीं वर्षगांठ के इस भव्य उत्सव की प्रेरक शक्ति होगी।
15 से 29 वर्ष के आयु वर्ग के युवा जिला, राज्य और राष्ट्रीय स्तर पर आयोजित कार्यक्रमों/प्रतियोगिताओं में भाग लेने के लिए पात्र हैं, जिसमें प्रत्येक चरण के विजेता अगले स्तर तक जायेंगे।
युवा उत्सव के घटक:
• युवा कलाकार प्रतिभा खोज- पेंटिंग:
• युवा लेखक प्रतिभा खोज -
• फोटोग्राफी प्रतिभा खोज:
• भाषण प्रतियोगिता
• सांस्कृतिक उत्सव- सामूहिक कार्यक्रम:
युवा उत्सव के एक हिस्से के रूप में, विभिन्न मंत्रालयों, राज्य सरकारों के विभागों/एजेंसियों तथा सार्वजनिक क्षेत्र के उपक्रम  देश के युवाओं के सामने अपनी उपलब्धियों एवं नवाचारों का प्रदर्शन करेंगे। इसलिए युवा उत्सव के मुख्य घटकों के अलावा, विभिन्न मंत्रालयों एवं विभागों के समन्वय से भारत सरकार की विभिन्न योजनाओं की उपलब्धियों को प्रदर्शित करने हेतु निम्नलिखित संबद्ध प्रदर्शनी सह प्रदर्शन स्टॉलों की भी योजना बनाई गई है। युवा उत्सव कार्यक्रमों के साथ तैयार किए गए कुछ स्टॉल इस प्रकार हैं:
• फिट इंडिया स्टॉल और गेम्स
• प्रदर्शनी और ड्रोन प्रदर्शन
• ग्रामीण विकास विभाग के स्टॉल
• एमएसएमई और वित्तीय सेवा विभागों के स्टॉल
• 5जी प्रौद्योगिकी का प्रदर्शन
• कृषि विभाग के स्टॉल
• स्वास्थ्य विभाग के स्टॉल
• हेरिटेज स्टॉल
• कौशल विकास के स्टॉल
• सांस्कृतिक प्रस्तुतियां
• ब्लॉक चेन प्रमाण-पत्र
• वीर गाथा- जिलों के गुमनाम नायक
भारत का पुराना इतिहास रहा है, साथ ही यह युवा नागरिकों का देश है। देश का लंबा इतिहास, विविध संस्कृतियां, समृद्ध विरासत और मजबूत परंपराएं सांस्कृतिक राजधानी हैं, जिस पर भारत की स्वतंत्रता के शताब्दी समारोह के दौरान युवा नागरिक इंडिया@2047 के विजन को साकार करेंगे।
अब जबकि भारत आजादी का अमृत महोत्सव- आजादी के 75वें वर्ष का उत्सव मना रहा है तथा अपने लोगों, संस्कृति और उपलब्धियों के गौरवशाली इतिहास को स्मरण कर रहा है, ऐसे में अमृत काल के दौर में पांच प्रण का मंत्र; भारत @ 2047 का विजन भारत को विकसित देशों के समूह में लाने के लिए तैयार है।